**Záródolgozat leadás 2018/19/1**

(Felsőoktatási szakképzés)

**A végzéssel kapcsolatos adminisztrációs feladatok megkönnyítése érdekében felhívjuk a hallgatók figyelmét az alábbi teendőkre:**

**Záródolgozat benyújtásának határideje: 2018. október 26. 12.00 óra**

**(késedelmes leadásra nincs lehetőség)**

A záródolgozatot az intézeti adminisztráción kell leadni (ahová a szakfelelős oktató / belső konzulens tartozik).

A záródolgozatot egy bespirálozott példányban, konzulens által aláírt konzulensi lappal együtt kell leadni**,** a konzulensi lapot nem kell a dolgozatba beleköttetni, csak beletenni**. (A formanyomtatvány letölthető:** [**https://econ.unideb.hu/hu/node/205**](https://econ.unideb.hu/hu/node/205) **oldalról a Záródolgozattal kapcsolatos teendők c. dokumentumból))**

**A záródolgozat DEA –ba való feltöltésének határideje: 2018. október 26. 12.00 óra (késedelmes feltöltésre nincs lehetőség)**

A feltöltés menetéről szóló tájékoztató anyagokat, a záródolgozat pdf fájllá alakításának útmutatóját megtalálja a <http://ganymedes.lib.unideb.hu:8080/dea/handle/2437/85081> címen. Feltöltés előtt, ajánlott elolvasnia: <https://dea.lib.unideb.hu/dea/bitstream/handle/2437/85081/feltoltesi_utmutato_szoveges_altalanos.pdf?sequence=33&isAllowed=y>

A titkosított záródolgozatot is fel kell tölteni a DEA-ba. A titkosítást igazoló dokumentumot a dolgozattal együtt - külön fájlban, (védett) pdf formátumban - kérjük feltölteni.

A záródolgozat titkosítását az a gazdasági társaság/intézmény kezdeményezheti, mely a záródolgozata elkészítéséhez olyan adatokat/információkat biztosított, ill. a záródolgozat eredményeként olyan adatokhoz, információkhoz jutott, melyek az üzleti/hivatali érdekei védelmében azt indokolják. A záródolgozat titkosítása legfeljebb 5 évre kérhető és a diplomamunka szerint illetékes tanszék vezetőjénél kell azt kezdeményezni írásbeli kérelem formájában (kérelem formanyomtatvány a kari honlapon található: Szakdolgozat titkosítási kérelem ([www.econ.unideb.hu/HALLGATÓKNAK/SZAKDOLGOZAT](http://www.econ.unideb.hu/HALLGATÓKNAK/SZAKDOLGOZAT) TITKOSÍTÁS))

Az elfogadott és betöltött záródolgozatot az Intézet visszaigazolja e-mailen[[1]](#footnote-1). A betöltött záródolgozatról egyéb igazolást nem adunk ki.

**2018. november 19-21. közötti időszakban kerül sor a gyakorlati beszámolóra**. A gyakorlati beszámolón csak az a hallgató vehet részt, aki a szakmai gyakorlattal kapcsolatos összes dokumentációt határidőre feltölti a MagPraktikum honlapjára és azt a szakfelelős elfogadja. A gyakorlati beszámolóra az intézeti adminisztrátorok osztják be a hallgatókat.

**Záróvizsga időszak: 2018. december 17-18.**

A GTK végzős hallgatóinak a könyvtári tartozással kapcsolatban a [Kari](https://econ.unideb.hu/hu/node/134) honlapról letölthető igazolást (Hallgatóknak/Nyomtatványok) kell kitöltve a Böszörményi úti Campus Könyvtárban vagy a Kassai úti Campus Könyvtárban egy példányban aláíratni; ezzel igazolják, hogy a könyvtár felé nincs tartozásuk. Az igazolást majd a záróvizsgára kell magukkal hozniuk.

Fontos: Az igazolás (könyvtári kikörözés) bemutatása nélkül nem lehet záróvizsgát tenni.

1. Szükség esetén a visszaigazolt e-mailt kinyomtathatja a hallgató, amit el tud vinni a védésre. [↑](#footnote-ref-1)